

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ**  **ΠΕΡΙΦ. Δ/ΣΗ Π/ΘΜΙΑΣ & Δ/ΒΑΘΜΙΑΣ ΕΚΠΑΙΔΕΥΣΗΣ**  **ΚΕΝΤΡΙΚΗΣ ΜΑΚΕΔΟΝΙΑΣ**  **Δ/ΝΣΗ Π.Ε. ΑΝΑΤΟΛΙΚΗΣ ΘΕΣΣΑΛΟΝΙΚΗΣ**  **17ο 14/ΘΕΣΙΟ ΔΗΜΟΤΙΚΟ ΣΧΟΛΕΙΟ ΚΑΛΑΜΑΡΙΑΣ**  **ΤΑΧΥΔ. Δ/ΝΣΗ: ΑΝΑΤΟΛΙΚΗΣ ΘΡΑΚΗΣ 10**  **Τ.Κ. 55134**  **ΠΛΗΡ: ΖΩΗ ΑΝΑΓΝΩΣΤΟΥ**  **ΤΗΛ. & ΦΑΞ: 2310-434345**  **EMAIL:** [**mail@17dim-kalam.thess.sch.gr**](mailto:mail@17dim-kalam.thess.sch.gr) | **προς διεύθυνση πρωτοβάθμιας εκπαίδευσης ανατολικησ θεσσαλονικησ**  **καλαμαρια 13/11/2017**  **αριθμοσ πρωτοκολλου:415**  **Κοινοποιηση: ΓΡΑΦΕΙΟ ΓΕΝΙΚΟΥ ΤΟΥΡΙΣΜΟΥ** |

**Θέμα: Πρόσκληση εκδήλωσης ενδιαφέροντος για την εκπαιδευτική μετακίνηση των μαθητών και μαθητριών της ΣΤ΄ τάξης του σχολείου μας στην Αθήνα, στο πλαίσιο του προγράμματος «Επισκέψεις μαθητών/τριών στη Βουλή των Ελλήνων»**

Η Διευθύντρια του 17ου Δ.Σ. Καλαμαριάς ζητά εκδήλωση ενδιαφέροντος από τα τουριστικά γραφεία για τη διοργάνωση της 3ήμερης εκπαιδευτικής μετακίνησης της Στ΄ τάξης του σχολείου στην Αθήνα, στο πλαίσιο του προγράμματος «Επισκέψεις μαθητών/τριών στη Βουλή των Ελλήνων».

Η μετακίνηση θα πραγματοποιηθεί με λεωφορείο ή με τρένο (Intercity) μέχρι την Αθήνα και με τουριστικό λεωφορείο εντός της Αττικής. Ο αριθμός των συμμετεχόντων σε αυτή τη μετακίνηση ανέρχεται περίπου στα 125 άτομα (65 μαθητές/τριες + 60 συνοδοί + 4 εκπαιδευτικοί).

Το πρόγραμμα της εκδρομής διαμορφώνεται ως εξής:

**Παρασκευή 16/3/2018**

Αναχώρηση,ώρα 07:00΄ και άφιξη στην Αθήνα. Επίσκεψη στο Ίδρυμα Μείζονος Ελληνισμού & στο Αττικό Πάρκο.

**Σάββατο 17/3/2018**

Επίσκεψη-ξενάγηση στον Αρχαιολογικό χώρο της Ακρόπολης και στη συνέχεια επίσκεψη στο Μουσείο της Ακρόπολης. Στις 4:00 μ.μ. επίσκεψη στη Βουλή των Ελλήνων και στη συνέχεια περιήγηση στην Ηρώδου του Αττικού.

**Κυριακή 18/3/2018**

Επίσκεψη στην Παλαιά Βουλή και μετά παρακολούθηση της αλλαγής φρουράς. Στη συνέχεια επίσκεψη στο Ευγενίδειο Ίδρυμα και τέλος, αναχώρηση για Θεσσαλονίκη.

Σημείωση: Στο πρόγραμμα ενδέχεται να γίνουν μικρές τροποποιήσεις.

**Η προσφορά θα πρέπει εξασφαλίζει την πραγματοποίηση του προαναφερθέντος προγράμματος και επιπλέον τα παρακάτω:**

* Διαμονή σε ξενοδοχείο της περιοχής της Ακρόπολης ή Αμπελοκήπων τεσσάρων αστέρων τουλάχιστον, με πρωινό μπουφέ και ημιδιατροφή σε μπουφέ. Το ξενοδοχείο θα πρέπει να έχει προσβασιμότητα σε λεωφορείο. Επίσης καλό θα ήταν το ξενοδοχείο να μην έχει μπαλκόνια για λόγους ασφάλειας των μαθητών/τριών.
* Όνομα και κατηγορία καταλύματος και υπεύθυνη δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής.
* Η προσφορά για το ξενοδοχείο θα πρέπει να συνοδεύεται **από αποδεικτικό διαθεσιμότητας.**
* Λεωφορεία άριστης κατάστασης, τα οποία θα είναι διαθέσιμα από το πρωί έως το βράδυ.
* Δίκλινα δωμάτια για τη διαμονή των παιδιών και των γονέων-κηδεμόνων τους και μονόκλινα για τους συνοδούς εκπαιδευτικούς.
* Επιπλέον, τρία (3) εισιτήρια δωρεάν για μαθητές με οικονομική αδυναμία.
* Επίσημο ξεναγό για ξενάγηση καθ’ όλη τη διάρκεια του ταξιδιού και επιπλέον για ξενάγηση στον αρχαιολογικό χώρο της Ακρόπολης, του Μουσείου της Ακρόπολης και της Παλαιάς Βουλής.
* Υποχρεωτική Ασφάλεια αστικής-επαγγελματικής ευθύνης, όπως ορίζει η κείμενη νομοθεσία.
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για την μεταφορά μαθητών.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του.
* Βεβαίωση ότι σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (εκλογές κ.λπ.), δεν θα έχει καμία επιβάρυνση το σχολείο.
* Την αποδοχή των όρων της παρούσας πρόσκλησης και ότι αυτοί θα δεσμεύουν το τουριστικό γραφείο και ότι υποχρεωτικά πρέπει να αναφέρονται στο ιδιωτικό συμφωνητικό.
* Τη βεβαίωση ότι θα χορηγηθούν αποδείξεις πληρωμής στον κάθε γονέα/κηδεμόνα χωριστά μετά το πέρας της εκδρομής.
* **Τέλος,** με την προσφορά, θα πρέπει να κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Οι προσφορές θα πρέπει να κατατεθούν σε κλειστούς φακέλους μέχρι και την **20/11/2017** και ώρα **12:00** στο γραφείο της Δ/νσης του 17ου Δημοτικού Σχολείου Καλαμαριάς.
* Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά άτομο.

. **Ο διαγωνισμός δεν είναι αυστηρά μειοδοτικός. Η επιτροπή που θα συσταθεί για το σκοπό αυτό θα επιλέξει την πιο αξιόλογη/αξιόπιστη οικονομικά και ποιοτικά προσφορά ταξιδιωτικού γραφείου συνεκτιμώντας, μεταξύ άλλων, την εμπειρία των τουριστικών γραφείων σε πολυήμερες σχολικές εκδρομές.**

**Η Διευθύντρια**

**Ζωή Αναγνώστου**